På den måde bryder den kritiske realisme med den traditionelle aktør-struktur-dualisme, der har opdelt sociologien i to fløje, hvor den ene gruppe har tillagt strukturer den afgørende funktion, mens den anden gruppe har fokuseret på det enkelte menneskes bevidsthed. Det har resulteret i en opdeling mellem den metodologiske kollektivisme, hvor svarene på menneskers adfærd findes i det kollektive, dvs. uden om det enkelte menneske, og den metodologiske individualisme, hvor man udelukkende undersøger individet selv. Roy Bhaskar fastholder imidlertid, at aktører og strukturer er radikalt forskellige ting, men kan ikke forstås uden hinanden, og forklaringer må tage udgangspunkt i en forståelse af begge forhold.<ref name=":0" />{{Rp|292}} Den britiske [[Sociologi|sociolog]] [[Margaret Archer]] har videreført dette argument med den morfogenetiske tilgang.<ref>{{Cite book|title=Realist Social Theory : The Morfogenetic Approach|last=Archer|first=Margaret S.|publisher=[[Cambridge University Press]]|year=1995|isbn=9780511557675|doi=10.1017/CBO9780511557675|author-link=Margaret Archer}}</ref>
Samfundsvidenskab